Document ID: 32004R1232

KOMISSION ASETUS (EY) N:o 1232/2004,
annettu 2 päivänä heinäkuuta 2004,
asetuksen (EY) N:o 14/2004 muuttamisesta Madeiraan ja Kanariansaarille toimitettavia maitotuotteita koskevan yhteisön tuen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001 (1) ja erityisesti sen 3 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001 (2) ja erityisesti sen 3 artiklan 6 kohdan,
sekä katsoo seuraavaa:
(1)
Komission asetuksessa (EY) N:o 14/2004 (3) vahvistetaan yksityiskohtaiset säännöt syrjäisimpien alueiden alustavien hankintataseiden ja yhteisön tukien vahvistamisesta ihmisravinnoksi, jalostukseen ja maatalouden tuotantopanoksina käytettävien tiettyjen välttämättömien tuotteiden sekä elävien eläinten ja munien hankkimiseksi neuvoston asetusten (EY) N:o 1452/2001 (4), (EY) N:o 1453/2001 ja (EY) N:o 1454/2001 mukaisesti.
(2)
Eräiden maitotuotteiden vientitukia koskevasta tarjouskilpailusta 26 päivänä maaliskuuta 2004 annetussa komission asetuksessa (EY) N:o 580/2004 (5) otetaan käyttöön uusi menetelmä vientituen vahvistamiseksi.
(3)
Eräiden maitotuotteiden tarjouskilpailumenettelystä seuraa useamman kuin yhden tukimäärän vahvistaminen samalle tuotteelle, jolla on sama määräpaikka.
(4)
Sen vuoksi asetuksen (EY) N:o 14/2004 liitteessä III, joka koskee Madeiraa, ja sen liitteessä V, joka koskee Kanariansaaria, on tarpeen ilmoittaa, että tuen määrä on sama kuin suurin samaan CN-koodiin kuuluville tuotteille myönnettävä tuki. Jotta toimijoille ja kansallisille viranomaisille ei aiheutuisi epävarmuutta, tätä muutosta olisi sovellettava 1 päivästä huhtikuuta 2004, joka on asetuksen (EY) N:o 580/2004 voimaantulopäivä.
(5)
Olisi täsmennettävä, että voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annetun komission asetuksen (EY) N:o 2571/97 (6) mukaisesti tarjouskilpailussa myönnettyyn voihin on Kanariansaarille ja Madeiraan toimitettaessa sovellettava tuen määrää, joka ilmoitetaan asetuksen (EY) N:o 14/2004 liitteissä III ja V olevassa sarakkeessa II.
(6)
Sen vuoksi asetus olisi muutettava (EY) N:o 14/2004 vastaavasti.
(7)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 14/2004 seuraavasti:
1)
Korvataan liitteen III osassa 6 olevat alaviitteet 2 ja 3 seuraavasti:
”(2)
Asianomaiset tuotteet ja niihin liittyvät alaviitteet ovat samat kuin vientituet neuvoston asetuksen (EY) N:o 1255/1999 (EYVL L 160, 26.6.1999, s. 48) 31 artiklan mukaisesti vahvistavassa komission asetuksessa.
(3)
Tuen määrä on sama kuin samaan CN-koodiin kuuluville tuotteille asetuksen (EY) N:o 1255/1999 31 artiklan mukaisesti myönnettävä tuki. Jos kyseisen asetuksen 31 mukaisesti myönnettävillä tuilla on useampi kuin yksi määrä komission asetuksen (EY) N:o 800/1999 (EYVL L 102, 17.4.1999, s. 11) 2 artiklan 1 kohdan e alakohdan ja 2 artiklan 1 kohdan 1 alakohdan mukaisesti, tuen määrä on sama kuin suurin samaan CN-koodiin (komission asetus (ETY) N:o 3846/87 (EYVL L 366, 24.12.1987, s. 1)) kuuluville tuotteille myönnettävä tuki.
Komission asetuksen (EY) N:o 2571/97 (EYVL L 350, 20.12.1997, s. 3) mukaisesti myönnettyyn voihin sovelletaan kuitenkin sarakkeessa II ilmoitettua määrää.”
2)
Korvataan liitteen V osassa 11 oleva alaviite 4 seuraavasti:
”(4)
Tuen määrä on sama kuin samaan CN-koodiin kuuluville tuotteille asetuksen (EY) N:o 1255/1999 31 artiklan mukaisesti myönnettävä tuki. Jos kyseisen asetuksen 31 artiklan mukaisesti myönnettävillä tuilla on useampi kuin yksi määrä asetuksen (EY) N:o 800/1999 2 artiklan 1 kohdan e alakohdan ja 2 artiklan 1 kohdan 1 alakohdan mukaisesti, tuen määrä on sama kuin suurin samaan CN-koodiin (asetus (ETY) N:o 3846/87) kuuluville tuotteille myönnettävä tuki.
Asetuksen (EY) N:o 2571/97 mukaisesti myönnettyyn voihin sovelletaan kuitenkin sarakkeessa II ilmoitettua määrää.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Edellä olevan 1 artiklan 1 kohdassa lisättävän alaviitteen 3 ensimmäistä kohtaa sovelletaan 1 päivästä huhtikuuta 2004.
Edellä olevan 1 artiklan 2 kohdassa lisättävän alaviitteen 4 ensimmäistä kohtaa sovelletaan 1 päivästä huhtikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 2004.

Labels: 17
19
5
3
18